‎ฉันขอโทษจริงๆ
‎ฉันอยากเปลี่ยนสิ่งต่างๆ ‎และย้อนเวลากลับไป แล้ว…
‎ไม่เก็บปืนไว้ในบ้านเลยสักกระบอก
‎(แต่ละปีในสหรัฐอเมริกา)
‎(มีคนมากกว่า 8,000 คน ‎ถูกต้องโทษข้อหาฆาตกรรม)
‎(ในจำนวนนี้น้อยกว่า 50% ‎ที่สารภาพอาชญากรรมที่ตัวเองก่อ)
‎(นี่คือเรื่องราวของผู้ต้องขังหมายเลข 80172)
‎ฉันหวังว่าสักวันฉันจะได้ออกไป
‎แต่ฉันรู้ว่าฉันฆ่าคนและต้องชดใช้
‎และฉันเสียใจในสิ่งที่ฉันทำ
‎และถ้าฉันพาเขากลับมาได้ฉันก็จะทำ
‎แต่ฉันพาเขากลับมาไม่ได้แล้ว
‎(ซีรีส์จาก NETFLIX)
‎(พี่น้องต้องมาก่อน)
‎(ทัณฑสถานชิลลิคอธี มิสซูรี)
‎(ปี 2013 วิคตอเรีย สมิธสารภาพว่า ‎ฆ่าสามีของเธอ คริส ไอแซค)
‎(ผู้ต้องหา)
‎ให้ฉันเอาผมไว้ข้างหลังหรือข้างหน้าดี
‎เอาไว้ข้างหน้าดีกว่า
‎ฉันชื่อวิคตอเรีย สมิธ
‎ฉันถูกตัดสินว่ามีความผิดฐานเจตนาฆ่า
‎โทษจำคุกตลอดชีวิต
‎กับอีก 25 ปี
‎ฉันโตมาในป็อปลาร์บลัฟ มิสซูรี
‎ฉันมีพี่น้องแปดคน
‎เสียไปแล้วสองคน
‎และสองคนที่ฉันสนิทด้วยคือร็อกซี่กับเบ็ตตี้
‎ฉันสนิทกับเบ็ตตี้มากๆ
‎เธอเป็นน้องสาวของฉัน
‎ฉันมีพัฒนาการช้า
‎แบบว่าบกพร่องทางการเรียนรู้
‎ฉันมีความบกพร่องทางการเรียนรู้
‎และมีสภาพจิตใจไม่ปกติ
‎ฉันมีปัญหามาตลอด
‎ฉันมีการศึกษาปานกลาง ไม่ก็ต่ำกว่ามาตรฐาน
‎(วิคตอเรียถูกประเมินว่าว่ามีไอคิวต่ำกว่า 75)
‎(ทำให้เธอมีความบกพร่อง ‎ทางสติปัญญาระดับคาบเส้น)
‎แม่เลี้ยงพวกเราด้วยเงินประกันสังคม
‎ฉันไม่รู้ว่าพ่อคือใคร แม่ไม่เคยบอก
‎แม่บอกว่าน่าจะเป็นกัปตันเรือข้ามแม่น้ำ
‎ไม่ก็เป็นคนทำงานบนเรือข้ามแม่น้ำ
‎แต่ไม่เคยได้รับการยืนยัน
‎แต่ฉันว่าแม่มีความรักที่โหด
‎ฉันเรียกมันว่าความรักโหดๆ
‎และมันทำให้ฉันเป็นคนที่แข็งแกร่งกว่าเดิม
‎ฉันคิดว่าฉันคงไม่ได้แข็งแกร่งแบบนี้
‎ถ้าไม่ใช่เพราะแม่ฉัน
‎ฉันไม่ชอบทำให้แม่ผิดหวัง
‎ตอนเราโตขึ้น แม่มีปัญหาเรื่องการดื่ม
‎แล้วพอแม่ดื่ม แม่ก็จะมาลงที่ฉัน
‎แม่จะเตะฉันและใช้กำปั้นชกฉัน
‎ดึงผมฉันแล้ว…
‎มันคือการทำร้ายร่างกาย
‎อย่างน้อยอาทิตย์ละสองสามครั้ง
‎ฉันถูกเลี้ยงมาแบบนั้น
‎จนกระทั่งอายุ 15
‎แล้วฉันก็ย้ายไปอยู่ลุยเซียนากับโกลดี้พี่สาวฉัน
‎(ตอนอายุ 17 วิคตอเรียตั้งครรภ์)
‎(วันที่ 14 ธันวาคม 1983 ‎เธอให้กำเนิดลูกชาย เคนนี่)
‎เขาเป็นเด็กตัวโต
‎ตัวเขายาว 59.7 เซนติเมตร
‎หนัก 3.91 กิโลกรัม
‎ฉันคิดว่าเขาคือสิ่งที่ดีที่สุด
‎เขาเป็นทุกสิ่งทุกอย่าง…
‎ทุกสิ่งทุกอย่างของฉัน
‎ตลอดเวลาฉันพูดได้เลยว่า ‎พ่อของเขาทำร้ายฉันบ่อยมาก
‎เขาเป็นติดเหล้าเหมือนกัน
‎มันเป็นเรื่องปกติที่ฉันถูกทำร้าย
‎เขาจะบีบคอฉัน ต่อยฉัน
‎และมันก็เป็นเหมือนทุกความสัมพันธ์ที่ฉันมี
‎มันคือการถูกทำร้าย
‎ถูกทำร้ายหนักมาก
‎มันลำบากมาก
‎มันลำบากมากจริงๆ
‎(ห้ามยืนตรงหน้าต่าง)
‎(หลังจากสองปีที่อยู่ด้วยกัน ‎วิคตอเรียทิ้งพ่อของลูกชายเธอ)
‎ฉันอยากปกป้องเคนนี่จากโลกใบนี้
‎และฉันไม่อยากให้เขาถูกทำร้ายหรืออะไรทั้งนั้น
‎ฉันอยากให้เขามีชีวิตที่ดี
‎และเขาคงไม่ได้มีชีวิตแบบนั้น ‎ถ้าฉันยังอยู่กับพ่อเขา
‎(ปี 1985 วิคตอเรียย้ายกลับมาอยู่กับมิสซูรี ‎เพื่อมาอยู่กับแม่ของเธอ)
‎ฉันเริ่มทำงานเต็มเวลา
‎และแม่ก็เริ่มดูแลลูกชายของฉัน
‎ฉันชอบออกไปเที่ยวตอนสุดสัปดาห์ ‎เพราะฉันเป็นคนโสด
‎เพราะฉันก็ผ่านช่วงที่มีปัญหา ‎เรื่องการดื่มเหมือนกัน
‎และฉันน่าจะอยู่บ้านกับลูกชายมากกว่านี้
‎แม่ฉันคิดว่าควรฉันเป็นแม่ที่ดีกว่านี้
‎(ปี 1986 แม่ของวิคตอเรีย ‎ได้ควบคุมการเลี้ยงดูเคนนี่)
‎แม่ให้ฉันเซ็นเอกสาร
‎ว่าเธอมีสิทธิ์ขาดในการเลี้ยงดูเขา
‎ไม่อย่างนั้นเราจะอยู่กับเธอไม่ได้
‎มันทำให้ฉันใจสลาย
‎จริงๆ นะ มันทำให้ฉันใจสลาย
‎มันทำให้ฉันรู้สึกเหมือน
‎กำลังเสียลูกไป
‎ฉันสติแตกนิดหน่อย
‎และในหัวฉัน
‎ฉันเริ่มดื่มหนักขึ้นและ…
‎เริ่มใช้ยาและสิ่งที่ฉันไม่ควรใช้
‎(ปี 2000 หลังผ่านความสัมพันธ์ ‎ที่ล้มเหลวมามากมาย)
‎(วิคตอเรียเริ่มคบกับคริส ไอแซค)
‎ฉันอายุ 34 ตอนที่ฉันกับคริสเริ่มคบกัน ‎เขาอายุ 30
‎และมันเป็นความสัมพันธ์ที่ดี ‎ในตอนแรกที่เราเริ่มต้นคบกันเพราะเขาไม่ดื่ม
‎ตอนแรกเขาก็อ่อนโยนนะ
‎แล้วเขาก็หน้าตาดีมาก
‎เราสนุกกันมาก
‎(ปลายปี 2000 วิคตอเรียย้ายไปอยู่ ‎ในรถพ่วงของคริส)
‎(พวกเขาแต่งงานกันในปี 2001)
‎คริสทำงานให้บริษัทเอกชน
‎และเขาเจ็บหลังเพราะงานที่เขาต้องทำ
‎หลังจากนั้นเขาก็เริ่มใช้ยาโอปิออยด์
‎เขาเปลี่ยนไป
‎เขาเริ่มเป็นคนก้าวร้าวขึ้น
‎มีหลายครั้งที่ฉันต้องเข้าโรงพยาบาล
‎เพราะเขาไถฉันไปกับโต๊ะกาแฟ ‎ไม่ก็อะไรทำนองนั้น
‎ฉันซี่โครงหัก
‎หลายครั้งที่ฉันต้องโทรหาน้องสาว
‎เพราะฉันคิดว่าเขาจะฆ่าฉัน
‎และฉันกลัวมาตลอดว่าจะเกิดเรื่องแบบนั้น
‎(ปี 2012 วิคตอเรียป่วยเป็น ‎โรคหลอดเลือดสมองเพราะความดันสูง)
‎(เมื่อกลับมาบ้าน เธอต้องพึ่งยาตามใบสั่งแพทย์)
‎ฉันเป็นคนดูแลบ้าน
‎จ่ายบิล ทำอาหาร
‎และฉันทำเรื่องพวกนั้นได้ไม่ดีเหมือนเดิม
‎ฉันพยายามแล้ว แต่ฉันอ่อนแอเกินไป
‎คริสโมโหเพราะฉันทำสิ่งที่เคยทำไม่ได้
‎เขาก้าวร้าวมากขึ้น
‎บางครั้งเขาก็เหมือนคนบ้า
‎ทั้งการรักษาด้วยยา
‎และความเครียดจากการนอนไม่หลับ
‎ฉันเลยเห็นภาพหลอน
‎และมันเลวร้ายขึ้นเรื่อยๆ
‎ฉันพร้อมจะไป ฉันพร้อม
‎ฉันกำลังเอาของย้ายออกจากบ้าน
‎ทิ้งของที่ฉันไม่ต้องการ แล้ว…
‎ตอนเกิดเรื่องขึ้น
‎(วันที่ 14 พฤษภาคม 2013)
‎นี่คือสิ่งที่ฉันจำได้
‎ฉันนอนอยู่ แต่ฉันตื่นแล้ว
‎ฉันไปที่ครัว
‎ฉันจะไปหยิบซองบุหรี่ แล้ว…
‎ฉันไม่ได้หยิบบุหรี่ ฉันหยิบปืนมา
‎มีบางอย่างบอกให้ฉันฆ่าเขา
‎คริสหลับอยู่ เขานอนอยู่บนโซฟา
‎ตอนที่ฉันยิงเขา
‎และนั่นเป็นสิ่งสุดท้ายที่ฉันจำได้
‎(วิคตอเรียโทรเรียก 911 ทันที ‎และสารภาพการฆาตกรรม)
‎(สามปีต่อมา เธอถูกตัดสินจำคุกชีวิต)
‎(คริส ไอแซคอายุ 43 ปี ตอนเขาถูกฆาตกรรม)
‎เธอกับคริสขี่สามล้อคันใหญ่ ‎ลงจากเนินสูงมาที่ระเบียงตรงนั้น…
‎ใช่ แล้วเราก็กระโดดกลับขึ้นไปอีก
‎ใช่ แล้วพวกเธอเด็กผู้ชายก็ชอบออกไปข้างนอก ‎ทำรองเท้าบูทจมเข้าไปในขี้วัว
‎(เขาเป็นหนึ่งในพี่น้องแปดคน)
‎ฉันจำได้ว่าครั้งหนึ่งฉันคิดว่าเคนนี่กับมิลลี่เห็นเธอ
‎(สวัสดี ฤดูใบไม้ร่วง)
‎และถึงคริสจะไม่ได้อยู่กับเราแล้ว
‎เราก็ยังมีความทรงจำดีๆ เกี่ยวกับเขา
‎- ใช่ ‎ - และเขาก็ยังอยู่กับพวกเรา เพราะฉะนั้น…
‎นี่คือคริสตอนที่เขายังเป็นทารก
‎และนั่นเคย์ บิลลี่ แล้วก็ฉัน
‎เราเคยเรียกเขาว่าโคแจ็ค
‎- ใช่ เขาหัวล้าน ‎- ใช่
‎เขาได้ชื่อมาเพราะแบบนี้เหรอ
‎- เพราะเขาหัวล้านเหรอ ‎- ใช่
‎- พ่อไม่ได้ตั้งชื่อให้เขาเหรอ ‎- ตั้ง
‎เขาโตมาเป็นเด็กน้อยที่น่ารัก
‎เขารักทุกคน เป็นคนที่สดใส มีชีวิตชีวา
‎ฉัน เคธี่ โคลเบิร์ต ‎และคริส ไอแซคเป็นน้องชายของฉัน
‎พวกเรามีกันแปดคน
‎ผู้หญิงห้าคน ผู้ชายสามคน
‎นี่คือรูปตอนเขาจบการศึกษา ‎จากโรงเรียนมัธยมปลายพักซิโก
‎เราภูมิใจมากที่เห็นเขาเรียนจบ
‎เพราะคริสมีความบกพร่องทางการเรียนรู้
‎และการที่เขาจะเรียนจบ ‎มันเป็นวันที่ดีสำหรับเราทุกคน
‎สิ่งที่อธิบายถึงเขาได้ดีที่สุด ‎คือเขาเป็นหมีน้อยน่ารักตัวโต
‎เพราะนั่นคือสิ่งที่เขาเป็น
‎- อ่อนโยน ‎- ครับ
‎ใช่ อ่อนโยนมาก
‎ตอนนั้นฉันกำลังทำงานอยู่
‎และฉันได้รับโทรศัพท์
‎มีผู้หญิงออกมาจากออฟฟิศแล้วมาบอกฉัน
‎"เคธี่ คุณต้องมา…"
‎ขอโทษนะคะ
‎"คุณต้องมารับโทรศัพท์สายนี้ค่ะ"
‎"มันสำคัญมาก"
‎ฉันถามว่า "มีอะไรเหรอ"
‎เธอบอกว่า "ฉันบอกคุณไม่ได้" ‎ฉันบอกว่า "มันแย่ใช่ไหม"
‎"บอกฉันมาเลยว่ามันแย่ไหม"
‎เธอบอกว่า "ใช่"
‎จีน่า น้องสาวฉันโทรมา
‎บอกว่า "คริสตายแล้ว"
‎"วิคกี้ยิงเขา"
‎ขอโทษค่ะ
‎มันไม่มีเหตุผลเลย
‎เพราะฉันรู้ว่าพวกเขามีปัญหากัน
‎คู่รักส่วนใหญ่ก็มีปัญหากันบ้าง
‎แต่มันทำให้ฉันช็อกมาก
‎ตอนที่เรารู้ว่าเธอเป็นคนที่ฆ่าเขา
‎ฉันไม่อยากเชื่อเลย
‎นั่นไม่ใช่วิคกี้ที่เรารู้จัก
‎มันมีหลายคำถามที่ยังไม่ได้คำตอบ
‎หลายคำถามเลยที่ยังไม่ได้คำตอบ
‎วันนั้นฉันรู้สึกเหมือนโดนหลอกซ้ำสอง
‎เพราะฉันสนิทกับวิคกี้มาก
‎มันยังทำฉันใจสลายจนถึงวันนี้
‎เพราะฉันรักเธอเหมือนน้องสาวคนหนึ่ง
‎เราทุกคนก็เหมือนกัน
‎ฉันไม่รู้ว่ามันเกิดอะไรขึ้น
‎(ป็อปลาร์บลัฟ มิสซูรี)
‎(ร้านปืนไรโนส์ ‎ปืน กระสุน และที่เก็บเสียง!!!)
‎(แม้ว่ามีการอ้างถึงการถูกทำร้าย ‎ในวันที่เธอถูกตัดสินโทษ)
‎(วิคตอเรียไม่เคยพูดถึงแรงจูงใจ ‎ในการฆาตกรรม)
‎ในโลกนี้ไม่มีอะไรแน่นอน
‎โดยเฉพาะอย่างยิ่งการสืบสวนอาชญากรรม
‎คุณต้องดูให้ดีว่าคุณดูอย่างถี่ถ้วนทุกมุมแล้ว
‎เพราะคุณไม่รู้ว่ามีอะไรซ่อนอยู่
‎ฉันชื่อเบ็ตตี้ ฟิซเซล
‎ฉันเริ่มทำงานจากตำแหน่งผู้ช่วยนายอำเภอ
‎ในเขตเล็กๆ ที่อยู่ไม่ไกลจากป็อปลาร์บลัฟ
‎จากนั้นก็ได้ขึ้นเป็นหัวหน้าตำรวจในที่สุด
‎ฉันศึกษาคดีคริส ไอแซคมาหลายปี
‎ตั้งแต่วันแรกที่เกิดเรื่องขึ้นก็ว่าได้
‎ฉันไม่ได้ทำคดีนี้โดยตรง
‎เพราะฉันไม่อยากเข้าไปยุ่ง
‎ฉันอยากใช้ชีวิตสงบๆ ที่เซนต์หลุยส์
‎แต่ฉันเข้ามาเกี่ยวข้องเพราะฉันมีข้อสงสัย
‎เรื่องที่วิคตอเรียเป็นคนยิงจริงหรือเปล่า
‎ฉันรู้ว่าวิคตอเรียโกหก
‎เพราะฉันเป็นน้องสาวของวิคตอเรีย
‎นี่คือบ้านที่เราซื้อ
‎ตอนนั้นฉันเป็นเด็กประถม ส่วนวิคกี้เป็น…
‎วัยรุ่น
‎ฉันมีห้องนอนอยู่ด้านหลัง ‎วิคกี้มีห้องนอนอยู่ตรงกลางกลาง
‎และแม่มีห้องนอนอยู่ด้านหน้า
‎มันนำพาความรู้สึกเศร้ามากมายกลับมา
‎ฝันสลายมากมาย
‎เหมือนเป็นอนุสรณ์ของชีวิตวิคกี้
‎พยายามจะทำให้ดูสวย แต่ก็ข้างในแตกสลาย
‎ความทรงจำแรกสุดของฉันคือวิคกี้มีปัญหา
‎แล้วแม่ฉันโกรธมาก
‎ยิ่งเวลาที่แม่ดื่มเหล้า
‎วิคกี้เป็นคนหัวช้า
‎และไม่รู้จักควบคุมพฤติกรรมตัวเอง
‎วิคกี้คือคนแรกที่ทำให้ฉันเห็น ‎เรื่องเลือดตกยางออก
‎และมันไม่ใช่แค่
‎การตีก้น
‎มันคือการชกด้วยกำปั้น ดึงผมและเตะ
‎เหมือนเธอกำลังทะเลาะวิวาทในบาร์
‎แต่กลับเป็นเด็กสาววัย 11 ขวบคนนี้
‎วิคกี้ยอมโดนทุกอย่างที่แม่ฉันแผลงฤทธิ์ออกมา
‎ถ้าแม่จะตีฉัน วิคกี้จะพยายามยั่วให้โกรธ
‎เพื่อที่จะได้เบนความสนใจของแม่ให้มาลงที่เธอ
‎เธอปกป้องฉันเพราะเธออยากให้ฉัน ‎มีชีวิตในแบบที่ฉันมีตอนนี้
‎ฉันคิดว่าวิคกี้เป็นคนที่เสียสละตัวเอง ‎มากที่สุดคนหนึ่งที่ฉันเคยเจอ
‎ฉันไม่เชื่อว่าวิคตอเรียฆ่าคริส
‎ฉันเชื่อว่าเป็นคนอื่น
‎ฉันเชื่อว่าเป็นเคนนี่ หลานชายฉัน
‎(หนึ่งเดือนก่อนการฆาตกรรม)
‎(เคนนี่ ลูกชายของวิคตอเรีย ‎ย้ายเข้ามาอยู่ในบ้านกับพวกเขา)
‎(เขาอยู่ในรถพ่วงตอนเกิดเหตุยิง)
‎นี่ไม่ใช่คดีคนติดยาโอปิออยด์สองคน ‎ที่เปิดแล้วปิดได้เลย
‎ที่คนหนึ่งฆ่าอีกคน
‎ฉันเชื่อว่าตำรวจตกหลุมพรางของวิสัยอุโมงค์
‎"เธอบอกว่าเธอเป็นคนฆ่า ปิดคดีได้ "
‎ฉันทำงานมาหลายคดีที่มีคนสารภาพเท็จ
‎คนเราสารภาพเท็จได้ตลอดเวลา
‎(วิคตอเรียถูกจับและตั้งข้อหา ‎ภายใน 12 ชั่วโมงหลังการยิง)
‎(บลูมฟีลด์ มิสซูรี)
‎(สถานีตำรวจสต็อดดาร์ดเคาน์ตี้)
‎คุณต้องแน่ใจว่าการสืบสวนของคุณ ‎เป็นไปอย่างถูกต้อง
‎เพราะหลายครั้งมันไม่ง่ายอย่างที่เห็น
‎(นายอำเภอสต็อดดาร์ดเคาน์ตี)
‎แต่ในคดีนี้มันเป็นแบบนั้น
‎ผมชื่อแอนดรูว์ โฮลเดน
‎ตอนนี้ผมเป็นผู้ช่วยนายอำเภอ ‎ของสถานีตำรวจสต็อดดาร์ดเคาน์ตี
‎ผมเป็นหนึ่งในเจ้าหน้าที่สืบสวนคดีฆาตกรรมนี้
‎(หลักฐาน)
‎ทุกอย่างที่เราตรวจสอบ
‎หลักฐานทั้งหมด การสัมภาษณ์ทั้งหมดที่เราทำ
‎โยงไปสู่สายที่โทรไป 911 ในตอนแรก
‎(วิคตอเรียโทรแจ้ง 911 ‎ภายในสิบนาทีหลังการยิง)
‎911 มีเหตุฉุกเฉินอะไรครับ
‎(ฉันอยู่ที่ 365 นอร์ทเชิร์ชสตรีท ‎ฉันเพิ่งฆ่าสามีตัวเอง)
‎คุณเพิ่งฆ่าสามีคุณเหรอครับ
‎ใช่ ฉันยิงเขาไปหกนัดและที่หัว 12 นัด
‎ฉันชื่อวิคตอเรีย ไอแซค
‎ที่อยู่คือที่ไหนครับ
‎เธอโทรมาแจ้งว่าเธอยิงสามีตัวเอง
‎แล้วพอเราเดินเข้าไปดูที่เกิดเหตุ
‎ก็เห็นได้ชัดว่ามันเกิดอะไรขึ้น
‎(ตำรวจมาถึงที่เกิดเหตุภายใน 30 นาที)
‎รอยเลือดบนใบหน้าเธอเห็นได้ชัดเจน
‎ถ้าคุณเดินเข้าไปหาเธอ ‎คุณจะมองเห็นรอยเลือดเล็กๆ ได้
‎มันไม่ใช่สิ่งที่คุณต้องค้นหา
‎มันชัดเจน
‎เราเก็บสิ่งที่เรียกว่าจีเอสอาร์
‎หรือเขม่าดินปืน
‎และนั่นก็เป็นเรื่องปกติที่ต้องเก็บในเหตุยิงกัน
‎วิคตอเรียตรวจพบว่ามีเขม่าดินปืน
‎(รายการที่ 4.1 ชุดตรวจเขม่าดินปืน ‎ของ "วิคตอเรีย ไอแซค")
‎(พบเขม่าดินปืนที่ชุดเก็บตัวอย่าง)
‎หลักฐานอีกชิ้นที่เราพบคือเศษกระดาษ
‎มันคือคำขอสุดท้ายและพินัยกรรมของวิคตอเรีย
‎ที่เธอจะยกของต่างๆ ให้กับคนอื่น
‎มันทำให้เห็นว่าเธอตั้งใจจะฆ่าตัวตาย
‎ผมเชื่อจริงๆ ว่าแผนสุดท้ายในคดีนี้
‎คือการฆ่าผู้อื่นแล้วฆ่าตัวตายตาม
‎แต่มีบางอย่างเปลี่ยนใจเธอไม่ให้ฆ่าตัวตาย
‎ผมไม่รู้สาเหตุแน่ชัดว่าทำไมเธอถึงฆ่าเขา
‎นั่นเป็นหนึ่งในคำถามที่เราอยากจะตอบให้ได้
‎ช่วยยื่นมือมาให้ผมอีกทีได้ไหมครับ ขอบคุณ
‎ผมไม่เคยได้คำตอบว่า "ทำไม"
‎ช่วยหงายมือให้ผมหน่อยได้ไหมครับ ขอบคุณ
‎เพราะคดีนี้มันง่ายมากๆ
‎ตำรวจบางคนบอกว่าพวกเขาทำดี ‎และคงเชื่อว่าตัวเองทำได้ดี
‎พวกเขาอาจกลับบ้านตอนกลางคืน ‎และนอนหลับสบาย แต่ฉันทำไม่ได้
‎เพราะฉันสาบานไว้นานแล้ว ‎ว่าจะรักษาความยุติธรรม
‎และพี่สาวฉันไม่ได้รับความยุติธรรมในเรื่องนี้
‎ฉันแปลกใจตอนที่วิคตอเรียบอกฉัน
‎ว่าเคนนี่ย้ายมาอยู่กับเธอและคริส
‎พวกเขามีความสัมพันธ์ที่ไม่ลงรอยกันเลย
‎วิคกี้อยากเป็นแม่ของเขามาตลอด
‎เขาเห็นเธอเป็นพี่สาวมากกว่า
‎แล้วตอนที่เธอแต่งงานกับคริส ‎เคนนี่ก็ไม่เห็นเขาเป็นพ่อเลี้ยง
‎คุณเลยมีความสัมพันธ์หลบเลี่ยงแบบนี้ตั้งแต่แรก
‎เคนนี่แสดงพฤติกรรมบางอย่างที่ไม่สมเหตุสมผล
‎ช่วงเวลาสั้นๆ ก่อนเหตุฆาตกรรม
‎คริสกับเคนนี่ทะเลาะวิวาทกัน
‎ทำให้เคนนี่ตาเขียว
‎ฉันรู้นิสัยของเคนนี่
‎เคนนี่ไม่มีทางยอมให้ใครมาทำอะไรเขา
‎แม่ผมเป็นคนปลูกฝังเรื่องนั้นไว้ในหัวเขา
‎คนที่ด้อยกว่าอย่างคริสกล้าดียังไง
‎มาชกเขาจนตาเขียว
‎เขากล้าดียังไง
‎การแก้แค้นคือแรงจูงใจในการฆาตกรรมครั้งนี้
‎ฉันเชื่อว่าสิ่งที่เกิดขึ้น
‎เคนนี่เห็นคริสนอนอยู่บนโซฟาไม่มีทางสู้
‎เดินไปหาปืน 22 มม.กระบอกเก่า
‎บรรจุกระสุน แล้วยิงคริส
‎วิคกี้ตื่นขึ้นมาและได้ยินเสียงปืน
‎แล้วสี่นัดสุดท้าย
‎เธออาจจะแย่งปืนกับเคนนี่
‎ไม่ก็อาจจะตกลงกับเคนนี่แล้วโยนปืนทิ้ง
‎ฉันไม่เชื่อว่าวิคตอเรียยิงกระสุนพวกนั้น
‎วิคตอเรียเป็นคนที่ปกป้องคนที่เธอรัก
‎เธอโทรหา 911 แล้วสารภาพ ‎และเล่าเรื่องตามนั้น
‎นี่เป็นการชดใช้ความผิดฐานเป็นแม่ที่ไม่ดี
‎และฉันคิดว่านั่นคือสิ่งที่เธอทำผิด
‎อาจจะเป็นแม่ที่แย่ แต่ไม่ใช่ฆาตกร
‎ฉันยอมรับว่าไม่มีหลักฐานทางกายภาพ ‎ที่พิสูจน์ได้ว่าเคนนี่เป็นคนทำ
‎แต่ถ้ามีคนทำความสะอาด
‎หรือมีคนเปลี่ยนเสื้อผ้าแล้วเอาชุดไปซัก
‎มันก็จะไม่เหลืออะไร
‎อย่างไรก็ตาม มันมีหลักฐานแวดล้อมมากมาย
‎ที่พิสูจน์ทฤษฎีของฉัน
‎ก่อนหน้านี้ฉันพยายามพูดกับตำรวจ ‎และฉันถูกปฏิเสธหลายต่อหลายครั้ง
‎ฉันถูกสั่งให้อยู่ที่เซนต์หลุยส์ ห้ามยุ่งเรื่องนี้
‎ฉันถูกขู่ว่าจะโดนจับ
‎เพราะบอกอัยการว่า ‎เราจะยื่นอุทธรณ์คดีของวิคตอเรีย
‎แต่ฉันเป็นผู้หญิงที่มีศรัทธา ‎และฉันจะพยายามต่อไป
‎(ฤดูใบไม้ผลิปี 2018 เบ็ตตี้เริ่มเขียนหนังสือ)
‎(เล่ารายละเอียดทฤษฎีของเธอว่าเคนนี่ฆ่าคริส)
‎(ถ้าเธอไม่หยุดร้อง เธอก็ไม่ต้องมาที่นี่อีก ‎เบ็ตตี้ ฟิซเซล)
‎(หนังสือถูกตีพิมพ์ในวันที่ 7 ตุลาคม 2021)
‎(เปิดตัวหนังสือป็อปลาร์บลัฟ)
‎โรซานน่า…
‎- โอเค ‎- คนนิวยอร์ก
‎โอเค
‎สิ่งที่กระตุ้นให้ฉันเขียนหนังสือเล่มนี้ ‎คือความอยุติธรรม
‎การทำงานที่ไร้ประสิทธิภาพของตำรวจ
‎และผมต้องการความจริง
‎เป้าหมายสูงสุดของฉันคือ ‎ให้วิคตอเรียเลิกโกหกเรื่องนี้
‎ที่เธอเฝ้าบอกตัวเอง
‎เลิกปกป้องคนที่ไม่ได้ปกป้องเธอ
‎และเริ่มก้าวออกมา
‎บอกความจริงว่าเกิดอะไรขึ้นในวันนั้น
‎มันเป็นเรื่องเกี่ยวกับพี่สาวฉัน ‎เธอต้องจำคุกตลอดชีวิตกับอีก 25 ปี
‎ในข้อหาฆาตกรรมที่เธออาจทำหรือไม่ได้ทำ
‎ตอนนี้…
‎เธอมีเรื่องราวในมุมของเธอและนี่คือมุมของฉัน
‎ฉันอยากให้คุณอ่านและบอกฉันว่าคุณคิดยังไง
‎แล้วคุณคิดยังไง
‎คุณก็รู้ว่าฉันคิดยังไง
‎บางทีหนังสือเล่มนี้อาจทำให้ตำรวจ ‎หันมาสนใจคดีนี้อีกครั้ง
‎ถ้าสิ่งวิคกี้เล่าคือเรื่องที่เกิดขึ้นในวันนั้นจริงๆ
‎และให้หลักฐานเพิ่มเติมว่าเกิดอะไรขึ้น
‎บางทีมันอาจได้รับการพิจารณาคดีใหม่
‎บางทีเธออาจมีโอกาสได้ขึ้นศาลจริงๆ
‎ไม่ใช่แค่การต่อรองคำรับสารภาพ
‎(ในหนังสือ เบ็ตตี้อ้างว่า ‎เจ้าหน้าที่สืบสวนมองข้าม)
‎(หลักฐานที่สำคัญที่สุดที่เกี่ยวพันกับเคนนี่ สมิธ)
‎บางคนอาจจะคิดว่าฉันกุเรื่องขึ้นมา
‎หรือไม่อยากเชื่อว่าพี่สาวฉันทำผิด
‎แต่มีการโทรแจ้ง 911 ‎หลายวันก่อนเกิดเหตุฆาตกรรม
‎ที่เคนนี่บอกว่าเขาตั้งใจจะฆ่าคริส
‎แล้วก็วิคกี้ และตัวเอง
‎สำหรับฉันการโทร 911 นั่น ‎เป็นหลักฐานชิ้นสำคัญที่สุด
‎ที่พิสูจน์ว่าเขาก่อเหตุ
‎(ที่ว่าการสต็อดดาร์ดเคาน์ตี้)
‎911 คุณมีเรื่องด่วนอะไรคะ
‎คุณครับ ผมต้องการรถพยาบาล ‎ผมคิดอยากฆ่าตัวตาย อยากฆ่าคน
‎ผมถึงทางตันแล้ว หมดสิ้นหนทาง
‎เอาล่ะ มีใครอยู่กับคุณไหมคะ
‎มีแม่กับพ่อเลี้ยง ผม…
‎ผมคิดจะฆ่าทั้งสองคนแล้วฆ่าตัวตาย
‎โอเค ฉัน… ฉันเข้าใจแล้วค่ะ
‎ผมทนไม่ไหวแล้ว
‎ผมชื่อรัส โอลิเวอร์
‎ผมเป็นอัยการผู้สั่งฟ้อง
‎ในคดีฆาตกรรมคริส ไอแซค
‎ที่ลงมือโดยภรรยาของเขา วิคตอเรีย ไอแซค
‎วันที่ 7 พฤษภาคม หนึ่งสัปดาห์ก่อนการฆาตกรรม
‎เคนเนธ สมิธโทรแจ้ง 911 จริง
‎และบอกตำรวจว่าเขาอยากฆ่าตัวตาย ‎และอยากฆ่าคนตาย
‎นั่นไม่ใช่สิ่งที่เราเพิกเฉย
‎นั่นเป็นสิ่งที่เราคิดว่า "โอ้"
‎"งั้นเรามาดูกันดีกว่า" เข้าใจใช่ไหมครับ
‎และถึงจะรู้เรื่องนั้น
‎แต่เราก็ยังไม่มีหลักฐานที่ชี้ว่า ‎เคนนี่มีส่วนเกี่ยวข้องกับเรื่องนี้
‎หลักฐานก็คือวิคตอเรียเปื้อนด้วยเลือดของคริส
‎และหยดเลือดก็ไม่ใช่สิ่งที่คุณ ‎จะสร้างขึ้นมาใหม่ได้ถูกไหม
‎เคนเนธไม่มีหยดเลือดเลย
‎และเขาไม่ได้มีเขม่าดินปืนติดมืออีกด้วย
‎ถ้าจะบอกว่าเคนนี่เป็นคนทำ
‎มันไม่มีหลักฐานอะไรทั้งนั้นที่มาสนับสนุน
‎(คู่มือกฎหมายอาชญากรรม ‎และการจราจรรัฐมิสซูรี)
‎ผมจะไม่อ่านหนังสือของเบ็ตตี้
‎ผมไม่มีเวลาว่างขนาดนั้น
‎และผมจะไม่เสียเวลามาอ่าน ‎เรื่องที่เบ็ตตี้อยากเล่า
‎นี่ทำเพื่อเรียกร้องความสนใจเหรอ
‎เป็นการเรียกร้องความเห็นใจให้พี่สาวหรือเปล่า
‎ผมไม่รู้
‎แต่พี่สาวของเธอจะไม่ได้ไปไหนทั้งนั้น
‎พี่สาวเธอยิงสามีเธอสิบครั้งในระยะเผาขน
‎เธอจะไม่ได้ออกจากคุก
‎(ตราประทับแห่งรัฐมิสซูรี่)
‎สิ่งที่ผู้หญิงคนนี้พูดเป็นแค่การกล่าวหาลอยๆ
‎การคาดการณ์ลอยๆ
‎โดยไม่มีหลักฐานใดมายืนยัน
‎แม้แต่คนที่อยู่ในคุกก็ยังบอกว่านั่นคือเรื่องเกิดขึ้น
‎นั่นน่าจะเป็นข้อบ่งชี้ที่สำคัญ
‎ว่ามันควรน่าเชื่อถือแค่ไหน
‎ผมเห็นใจครอบครัวไอแซค
‎สิ่งที่เบ็ตตี้พูดอาจทำให้พวกเขาไม่พอใจ ผมมั่นใจ
‎พวกเขาไม่ควรต้องมาเจออะไรแบบนี้
‎ต้องมาเผชิญเรื่องทั้งหมดนี้อีกครั้ง
‎ยินดีต้อนรับสู่รายการเล็ตส์แฮฟอะแชท
‎สำหรับตอนนี้ผมมีแขกรับเชิญ ‎ที่น่าสนใจที่สุดคนหนึ่งของเรา
‎ในตลอด 16 เดือนของรายการเรา ‎เบ็ตตี้ ฟิซเซล
‎ผมอยากให้คุณได้อ่านหนังสือเล่มนั้น
‎- ผมไม่อยากเปิดเผยรายละเอียดสำคัญตรงนี้ ‎- โอเค
‎แต่พูดง่ายๆ ก็คือคุณทำคดีที่รุนแรงมาก
‎ว่าเคนนี่ ไม่ใช่วิคกี้ ‎เป็นคนฆ่าคริสสามีของวิคกี้
‎ฉันเคยทำงานในเมืองเล็กๆ ‎แล้วก็เคยทำงานในเขตเล็กๆ แต่…
‎แต่ฉันไม่เคยเห็น ‎ความไม่เป็นมืออาชีพขนาดนี้มาก่อน
‎มันเกิดข้อผิดพลาดซ้ำแล้วซ้ำเล่า ‎แค่เพราะพวกเขาได้คำรับสารภาพว่าผู้หญิงคนนี้
‎ก็กลายเป็นคนฆ่าสามีแล้ว…
‎โกหกทั้งเพ
‎เป็นเรื่องโกหกที่ร้ายแรงที่สุด ‎ที่ฉันเคยได้ยินมาในชีวิต
‎มีความเคลื่อนไหวอะไรบ้างตั้งแต่หนังสือตีพิมพ์
‎มันออกมาประมาณหนึ่งเดือนได้แล้วใช่ไหม
‎ไม่มีค่ะ อย่างที่รู้กัน…
‎เธอต้องหยุดได้แล้ว
‎เธอต้องคิดถึงผลกระทบที่มันมีกับครอบครัวเรา
‎(แต่ส่วนข้าพเจ้าและครอบครัว เราจะปรนนิบัติ)
‎มันเปิดแผลเก่า
‎วิคกี้เป็นคนทำ
‎ฉันคิดว่าวิคกี้เป็นคนทำอย่างไม่มีข้อสงสัย
‎เธอเขียนคำให้การและรับสารภาพ
‎เบ็ตตี้ไม่ได้เป็นคนที่อยู่ที่นี่
‎และเธอก็ไม่ได้อยู่ใกล้ชิดวิคกี้เท่าไหร่
‎ที่จะมาเขียนเรื่องพวกนั้นลงในหนังสือ
‎ฉันไม่รู้ว่าเธอไปเอาเรื่องพวกนั้นมาจากไหน…
‎แต่ฉันก็ยังช่วยวิคกี้ไม่ได้
‎ฉันว่าเบ็ตตี้บ้าไปแล้ว
‎และฉันคิดว่าเธอเรียกร้องความสนใจ
‎ฉันไม่คิดว่าจะมีคนพยายามใส่ร้ายคนอื่น ‎ข้อหาฆาตกรรมได้ยังไง
‎และมันทำให้ฉันคลื่นไส้
‎(เคนนี่ สมิธปฏิเสธการมีส่วน ‎ในการฆาตกรรมมาตลอด)
‎(เขาไม่โดนข้อกล่าวใดๆ ‎และวิคตอเรียก็ไม่เคยซัดทอดเขา)
‎ผมไม่คิดว่าเบ็ตตี้จะโกหก
‎แต่ผมคิดว่าบางครั้ง ‎วิจารญาณของเราอาจคลาดเคลื่อน
‎ไม่ว่าคุณจะมีประสบการณ์ ‎ในการบังคับใช้กฎหมายหรือไม่ก็ตาม
‎เมื่อคุณเข้ามาดูคดีอาชญากรรม ‎ที่พี่น้องของคุณเป็นผู้กระทำ
‎ผมเข้าใจเลยนะว่าทำไมเบ็ตตี้ถึงอ้างแบบนั้น
‎พยายามสร้างข้อสงสัยแบบนั้น
‎พยายามช่วยพี่สาวออกจากคุก
‎และไม่ใช่เรื่องแปลกที่สมาชิกครอบครัวจะ…
‎ไม่เชื่อการสืบสวนของเจ้าหน้าที่
‎และมันก็เป็นเรื่องจริงในคดีนี้
‎สุดท้ายแล้ว
‎มันไม่สำคัญว่าผมคิดยังไง ‎ไม่สำคัญว่าเบ็ตตี้จะคิดยังไง
‎จนกว่าจะมีหลักฐานใหม่ปรากฏ
‎หรือมีใครมากล่าวอ้าง หรือมีคำให้การใหม่
‎มันไม่มีอะไรที่จะเปลี่ยนไปในคดีนี้
‎(ปัจจุบันเคนนี่ สมิธอาศัยอยู่ที่ยุโรป)
‎(ไม่สามารถติดต่อเพื่อแสดงความคิดเห็นได้)
‎ครั้งสุดท้ายที่ฉันเจอลูกชายคือตอนอยู่ที่ศาล
‎และฉันไม่ได้เจอเขา ‎หรือคุยกับเขาอีกเลยตั้งแต่วันนั้น
‎และมันเจ็บปวด เจ็บปวดทุกวันที่ฉันไม่ได้เจอ
‎ฉันคิดถึงเขาทุกวัน
‎(ห้าเดือนหลังจากสัมภาษณ์ครั้งแรก)
‎(วิคตอเรีย สมิธตกลงที่จะตอบคำถามเพิ่มเติม)
‎คุณจะว่าอะไรไหม…
‎ค่ะ ไม่เป็นไร
‎(ด้วยสภาพจิตใจที่ไม่สมบูรณ์ของวิคตอเรีย)
‎(เบ็ตตี้ขอให้เธอได้อยู่ด้วยตอนสัมภาษณ์บางส่วน)
‎เบ็ตตี้น้องสาวฉันเป็นคนเดียวอยู่เคียงข้างฉัน
‎เธอให้กำลังใจฉัน
‎ฉันรู้สึกดีขึ้นหลังจากได้คุยกับน้องสาว
‎ฉันไม่รู้สึกโดดเดี่ยว
‎ฉันอ่านหนังสือแล้ว
‎ใช่ ฉันรู้ว่ามันเขียนว่าอะไร
‎ไม่ว่าจะจริงหรือเท็จ ฉันบอกคุณไม่ได้
‎เพราะความจริงก็คือมันเป็นเรื่องของศาล
‎และฉันอาจจะได้กลับไปขึ้นศาลสักวัน
‎และนั่นอาจทำให้เสียรูปคดี
‎สิ่งที่ผู้พิพากษาจะได้เห็น
‎และนั่นทำให้ฉันพูดอะไรมากกว่านี้ไม่ได้
‎ในการสัมภาษณ์ครั้งแรกคุณบอกผมว่าคุณเป็นคนทำ
‎คุณช่วยบอกผมอีกครั้งได้ไหม ‎ว่าใครเป็นคนเหนี่ยวไกในเช้าวันนั้น
‎ฉันไม่สามารถบอกคุณได้แน่ชัด
‎เพราะการรักษาด้วยยา
‎ฉัน…
‎วันนั้น ฉันไม่รู้เรื่อง
‎แต่ฉันบอกได้แค่นั้นเลย
‎บอกได้ไหมว่าเคนนี่ยิงคริสหรือเปล่า
‎ฉันไม่รู้
‎ฉันไม่รู้จริงๆ
‎คุณได้คุยกับเขา ‎หรือมีใครคุยกับเขาเรื่องนี้หรือเปล่า
‎เขาอยู่ที่นั่น ฉันอยู่ที่นั่น
‎และทุกคนมีความเห็นของตัวเอง
‎และฉันก็สับสน…
‎ทั้งฉันและลูกชาย เราทั้งคู่รู้วิธี…
‎มันเป็นปืนของแม่ฉัน
‎เราทั้งคู่รู้วิธีใช้มัน
‎มีคนมากมายไม่ใช่แค่น้องสาวฉัน
‎ที่คิดว่าลูกชายฉันเป็นคนทำ
‎ฉันโต้แย้งเรื่องนี้ไม่ได้ ‎แต่ฉันบอกคุณไม่ได้ว่าเขาเป็นคนทำ
‎คุณคิดว่ามันจะทำให้เคนนี่ไม่พอใจหรือเปล่า
‎ถ้าเขายังยืนยันความบริสุทธิ์ของตัวเอง
‎ฉันไม่เชื่อว่าเขาจะไม่พอใจ
‎เพราะเขารู้ว่าน้าของเขาเป็นนักสืบ
‎และเมื่อคุณมีญาติที่เป็นผู้รักษากฎหมาย
‎คุณก็รู้ว่าพวกเขาจะดูทุกมุม พวกเขาจะขุดคุ้ย
‎ฉันเดาว่าเขาคงคิดว่า ‎เป็นสัญชาตญาณนักสืบของน้าเขา
‎เพื่อดูให้แน่ใจ
‎คำบรรยายโดย คุณาพร ศันสนียกุลวิไล